হ্যারি পটার (চলচ্চিত্র ধারাবাহিক)
হ্যারি পটার চলচ্চিত্র সিরিজটি ব্রিটিশ লেখিকা জে কে রাউলিং রচিত সাত খন্ডের "হ্যারি পটার" উপন্যাস সিরিজের কাহিনী অবলম্বনে নির্মিত। সিরিজে বইয়ের সংখ্যা সাতটি হলেও, চলচ্চিত্র সংখ্যা আটটি। কারণ, সর্বশেষ বইটির কাহিনী অপেক্ষাকৃত দীর্ঘ এবং জটিল হওয়ায় বইটি অবলম্বনে দুই পর্বের চলচ্চিত্র নির্মিত হয়েছে।
ডেভিড হেয়ম্যান
ডেভিড হেয়ম্যান (ইংরেজিতে: David Heyman; জন্ম ২৬ জুলাই, ১৯৬১) একজন ইংরেজ চলচ্চিত্র নির্মাতা এবং হেয়ডে ফিল্মস নামক চলচ্চিত্র নির্মাতা প্রতিষ্ঠানের কর্ণধার। ১৯৯৯ সালে হেয়ম্যান হ্যারি পটার-এর চলচ্চিত্ররূপ দেবার স্বত্ব পান, পরবর্তীতে তিনি হ্যারি পটার সিরিজের আটটি চলচ্চিত্র নির্মাণ করেন। গ্র্যাভিটি চলচ্চিত্রের জন্যে ২০১৩ সালে তিনি প্রযোজক হিসেবে শ্রেষ্ঠ চলচ্চিত্রের জন্য একাডেমি পুরস্কারের জন্য মনোনীত হন। হ্যারি পটার অ্যান্ড দ্য প্রিজনার অব আজকাবান-এর পর আলফোনসো কুয়ারোনের সাথে হেয়ম্যানের যৌথভাবে নির্মিত দ্বিতীয় চলচ্চিত্র এটি।